open-index/open-wikipedia-markdown huggingface dataset:
Քաղաքային մարքեթինգ

**Քաղաքային մարքեթինգ** (), քաղաքի կամ քաղաքային շրջանի ռազմավարական առաջխաղացումը՝ դրա զարգացմանը նպաստելու նպատակով։ Օգտագործվում է քաղաքի արտաքին ընկալումը փոխելու, զբոսաշրջության զարգացումը խթանելու, ներգնա միգրացիան մեծացնելու, ներդրումներ ներգրավելու նպատակով։

## Նկարագրություն
Քաղաքային մարքեթինգի կարևոր առանձնահատկությունը նոր տեսարժան վայրերի, շենքերի և կառույցների ստեղծումն է։ Քաղաքների զարգացումը, որպես պահանջված արտադրանք, հանգեցնում է նրանց միջև մրցակցության՝ ներդրումների և պետական ֆինանսավորման համար։ Դա հիմնականում արտահայտվում է միջազգային սպորտային իրադարձությունները, օրինակ՝ Օլիմպիական խաղերը, քաղաքում անցկացնելու տեսքով։ Քաղաքների միջև մրցակցությունը դրսևորվում է տարածաշրջանային, ազգային և միջազգային մակարդակներում։ Դա գլոբալացման հետևանք է։

Քաղաքային մարքեթինգը ազգային բրենդինգի հետ մեկտեղ տեղային մարքեթինգի բաղադրիչն է ()։
## Քաղաքային մարքեթինգի մեթոդներ
* Իմիջային մարքեթինգ
* Տեսարժան վայրերի մարքեթինգ
* Ենթակառուցվածքային մարքեթինգ
* Մարդկանց մարքեթինգ

## Տարբեր երկրներում
Ռուսաստանում քաղաքային մարքեթինգի ակնհայտ օրինակ է Պերմ քաղաքը, որտեղ նախագծվել է քաղաքի տարբերանշանը, և ընտրվել է քաղաքի՝ որպես մշակութային մայրաքաղաքի զարգացման ռազմավարությունը։ Արդյունքում քաղաքն արժանացել է ոչ միայն ռուսական լրատվամիջոցների ուշադրությանը, այլև բարձրացրել է արտասահմանում քաղաքի համբավը։

## Ծանոթագրություններ

## Արտաքին հղումներ
*Քաղաքային մարքեթինգ

## Գրականություն
* Николаева Н.А. Конкурентоспособность города։ взгляд зарубежных ученых // Маркетинг в России и за рубежом. - 2001. - № 6. - С. 69 - 75.
* Стась А. Новая геральдика. Как страны, регионы и города создают и развивают свои бренды. - М.։ Группа ИТД, 2009. - 208 с.

Կատեգորիա:Մարքեթինգ
*
Կատեգորիա:Բիզնես
Սեփական ապրանքանիշ

**Ցանցային ապրանքանիշ**, **սեփական ապրանքանիշ** կամ **մասնավոր ապրանքանիշ** (), ապրանքանիշ, որի սեփականատերը մանրածախ ցանցն է (սուպերմարկետ, հիպերմարկետ)։

## Նկարագրություն
Ստեղծելով մասնավոր ապրանքանիշ՝ կազմակերպությունը ստանում է մեծ վերահսկողություն արտադրության, ապրանքի որակի, գնագոյացման և բաշխման վրա։

Խանութների սեփական ապրանքանիշների ապրանքատեսակները 30%-ով էժան են, քան մյուսները։ Վաճառքի վայրում ապրանքի առաջխաղացման բավարարության հաշվին գովազդի և մարքեթինգի ցածր ծախսերը զգալիորեն նվազեցնում են ապրանքի ինքնարժեքը։ Հետևաբար, սեփական ապրանքանիշների ապրանքների գինն ավելի ցածր է, քան այլ ապրանքանիշների նմանատիպ ապրանքները։

Շատ դեպքերում անկախ գործարանների հզորություններն օգտագործվում են ապրանքանիշներով ապրանքներ արտադրելու համար։

Մասնավոր ապրանքանիշները ստեղծվում են որոշակի մանրածախ ցանցի գնորդների սեգմենտում, և լսարանին լավ ճանաչելու շնորհիվ ընկերությունն ավելի ճկուն է արձագանքում սպառողների պահանջներին։

2000-ական թվականների կեսերի տվյալներով՝ համաշխարհային շուկայում մասնավոր ապրանքանիշների մասնաբաժինն աճել է։ *ACNielsen* հետազոտական ընկերությունը, վերլուծելով աշխարհի 38 շուկայի առևտրի 14 ճյուղի 80 դիրք, եզրակացրել է, որ 2005 թվականին բոլոր վաճառքների 17%-ը բաժին է ընկել մասնավոր ապրանքանիշների արտադրանքի վաճառքին։ 2003 թվականի նույն ցուցանիշը կազմել է 15%։ Արտադրողների մասնավոր ապրանքանիշները 2007 թվականի դրությամբ կազմել են 5%, համաշխարհային շուկայում մասնավոր ապրանքանիշների մասնաբաժնի միջին ցուցանիշը կազմել է 17%, սակայն առանձին երկրներում այն զգալիորեն ավելի բարձր է։

## Ազգային տարբերություններ
Եվրոպայում առևտրային ցանցերն իրավունք ունեն իրացնելու այն ապրանքը, որի վրա որպես արտադրողի ֆիրմայի անվանում և հասցե նշված են միայն առևտրային ցանցի տվյալները։

Ռուսաստանում և Ուկրաինայում սպառողների իրավունքների պաշտպանության մասին օրենքների համաձայն՝ անկախ այն բանից, թե ինչ ապրանքային նշանի տակ է վաճառվում ապրանքը, փաթեթավորման վրա պետք է նշվեն ապրանքի իրական արտադրողի հետ կապի անվանումը, հասցեն և կապի միջոցները։

## Բարձրակարգ սեփական ապրանքանիշներ
Մանրածախ առևտրի զարգացման ուղղություններից մեկը սեփական բարձրակարգ ապրանքանիշների ստեղծումն է։

Ստեղծելով սեփական բարձրակարգ ապրանքանիշներ՝ մանրածախ ցանցերը տարբերում են իրենց ապրանքները որակով և հակադրում են այն արտադրողի ապրանքանիշի ներքո արտադրվող ապրանքներին։

Օրինակ, *Tesco*-ն ունի *Tesco Finest* ապրանքների գիծ, Կանադական *Loblaws* մանրածախ ցանցը (1050 խանութ)՝ *President' s Choice*։

Ավելի կարճ լոգիստիկ ցիկլի շնորհիվ հաճախ մանրածախ խանութների պրեմիում բրենդները, հատկապես թարմ սննդամթերքի կատեգորիաներում, վաճառվում են ավելի բարձր գնով, քան ավանդական բրենդները։

## Ծանոթագրություններ

## Գրականություն
* 

Կատեգորիա:Մարքեթինգ
Պարտիզանական մարքեթինգ

**Պարտիզանական մարքեթինգ,** գովազդի և մարքեթինգի ցածր բյուջետային միջոց, որը թույլ է տալիս արդյունավետորեն խթանել ձեր ապրանքը կամ ծառայությունը, ներգրավել նոր հաճախորդներ և ավելացնել ձեր շահույթը առանց ներդրումների կամ գրեթե առանց գումար ներդնելու։ Ուստի պարտիզանական մարքեթինգը կոչվում է նաև «ցածր բյուջեի մարքեթինգ» կամ «քիչ ծախսատար մարքեթինգ»։

Պարտիզանական մարքեթինգի նպատակն է ապրանքի կամ ծառայության մասին տեղեկատվություն տրամադրել այնպես, որ ազդի պոտենցիալ գնորդների որոշումների կայացման գործընթացի վրա։

## Պատմություն և նկարագրություն
Հենց «պարտիզանական մարքեթինգ» հասկացությունը կիրառության մեջ դրեց և տեսական հիմք ապահովեց ամերիկացի գովազդատու Ջեյ Կոնրադ Լևինսոնը, որը «Leo Burnett», գովազդային գործակալության նախկին ստեղծարար տնօրենն է։ Նա այդ վերնագրով գիրք է հրատարակել 1984 թվականին։ Գիրքը ուղղված էր փոքր բիզնեսին և կենտրոնացած էր գովազդի էժան եղանակների վրա։ Այդ ժամանակից եզրույթը դարձել է հանրաճանաչ, չնայած Լևինսոնը չի սահմանել «պարտիզանական մարքեթինգ» եզրույթը։

Լևինսոնը առաջարկեց հետևյալ մոտեցումը՝ թանկարժեք գովազդային միջոցների փոխարեն օգտագործել էժան միջոցներ՝ այցեքարտեր, թռուցիկներ, ցուցանակներ, բուկլետներ, բացիկներ և այլն։ Հեղինակը նաև բազմաթիվ հնարքներ է առաջարկել գովազդի արդյունավետությունը բարձրացնելու և դրանից առավելագույն արդյունք քամելու համար։

Լևինսոնի և նրա գործընկերների հետագա գրքերում ընդլայնվել է պարտիզանական մարքեթինգային գործիքների շարքը, ներառյալ անվճար առաջխաղացման մեթոդները՝ հոդվածներ գրել թեմատիկ ամսագրերի համար, ելույթ ունենալ հանրային միջոցառումներին, հաճախորդների հետ հարաբերություններ հաստատել և այլն։ Որպես կարևոր սկզբունք առանձնացվել է նաև այլ ձեռնարկությունների հետ համագործակցությունը։

Մեր օրերում պարտիզանական մարքեթինգը սովորաբար ներառում է նաև մի շարք գովազդային մեթոդներ, որոնք ներառված չեն Լևինսոնի պաշտոնական ցուցակներում, բայց համապատասխանում են պարտիզանական մարքեթինգի հիմնական սկզբունքին՝ փոքր գովազդային բյուջե ունեցող ընկերությունների համար մատչելիություն ապահովել։ Այդպիսի մեթոդներից են «վիրուսային մարքեթինգը», «արտաքին գովազը», «թաքնված մարքեթինգը», «սարաֆանային ռադիո», «էպատաժային մարքեթինգը» և այլն։

## Ծանոթագրություններ

## Գրականություն
* 
* 
* 
* 
* 
* 
* 
**Пармар А*. НЕОТОМ. Прикладной учебник по партизанскому маркетингу. - М։ Снежный Ком М, 2020 - 464с. - ISBN 978-5-6044966-1-9

## Արտաքին հղումներ
* Ջեյ Քոնրադ Լևինսոնի էջը 

Կատեգորիա:Բիզնես
Կատեգորիա:Բնօրինակում անաղբյուր հոդվածներ
Կատեգորիա:Գովազդ
Կատեգորիա:Մարքեթինգ
Կատեգորիա:Ռազմավարական մենեջմենթ
Կատեգորիա:Տնտեսագիտական տերմիններ
Ռոբեր դը Կոտ

**Ռոբեր դը Կոտ** (, ), ֆրանսիացի ճարտարապետ, դեկորատոր և նկարիչ-զարդանկարիչ։

## Կյանքը և ստեղծագործությունը
Լինելով իր աներորդու՝ պալատական ճարտարապետ Ժյուլ Արդուեն Մանսարի աշակերտն ու օգնականը, նրա հետ աշխատել է Փարիզում և Վերսալում։ 1672 թվականից կատարել է Ֆրանսիայի Լյուդովիկոս XIV թագավորի պատվերները։ 1687 թվականին ընդունվել է թագավորական ճարտարապետական ակադեմիա։ 1689 թվականին՝ Իտալիայում սովորելուց հետո, դարձել է պալատական ճարտարապետ։ 1702 թվականին նրան տրվել է ազնվական տիտղոս։ 1708 թվականին՝ Ժյուլ Արդուեն Մանսարի մահից հետո, նշանակվել է թագավորի առաջին ճարտարապետը։ Նույն թվականին դարձել է Ճարտարապետության թագավորական ակադեմիայի տնօրեն։ Ժ. Բոֆրանի հետ միասին նախագծել է Վյուրցբուրգի պալատը։ 1699 թվականից ղեկավարել է Գոբելենների թագավորական մանուֆակտուրան։ Ինտերիերների և կահույքի ձևավորման նախագծերը, որոնք ստեղծվել են դը Կոտի կողմից նեոկլասիկ ոճով, ի հեճուկս Եվրոպայում այդ տարիներին տարածված ռոկոկո նորաձևության, տարածվել են փորագրանկարների միջոցով։ Ռոբեր դը Կոտի որդին՝ Ժյուլ դը Կոտը (1683-1767), նույնպես եղել է ճարտարապետ։

Դե Կոտը ժամանակին եղել է Եվրոպայում հայտնի և ճանաչված ճարտարապետ՝ չնայած նրան, որ նա հազվադեպ է լքել Փարիզը։ Նրա ամենահայտնի աշխատանքների թվում են․
* Վերսալյան պալատի կապելլայի ավարտումը,
* Պոպպելսդորֆ ամրոցը Բոննում (1715)
* Տուրն ի Թաքսիս պալատը Մայնի Ֆրանկֆուրտում (1729-1734)
* Մեծ Տրիանոն պալատի պատկերասրահը (պերիստիլ) Վերսալում (1687)
* Երգչախմբերի տեղի ձևավորում Փարիզի Աստվածամոր տաճարում (1699)
* Հյուրանոց դե Բուրբոն (1717)
* Վերդենի եպիսկոպոսական պալատ (1724)
* Եպիսկոպոսական պալատ Շալոն սյուր Մարնում (1719-1720)
* Ռոգանի պալատը Ստրասբուրգում (1731-1742)
* Փարիզի Սուրբ Ռոշ եկեղեցու ճակատը (Ջ. Լեմերսիեի նախագծով) (Église Saint-Roch, 1730)

## Ծանոթագրություններ

## Գրականություն
Ֆրանսիայի ազգային գրադարանում (Փարիզ) պահվում է Ռոբեր դը Կոտի նկարների ութհատորյակը (Cabinet des Estampes, Fonds Robert de Cotte)։
*  (Zugl.։ Tübingen, Univ., Diss., 2006)
* 
* 

Կատեգորիա:Ճարտարապետներ այբբենական կարգով
Կատեգորիա:Ֆրանսիացի դիզայներներ
Կատեգորիա:Ֆրանսիացի ճարտարապետներ
Կատեգորիա:Ֆրանսիացի նկարիչներ
Բանկ (ֆիլմ, 2001)

**«Բանկ»** (), 2001 թվականի ավստրալիական ֆիլմ, որը նկարահանել է ռեժիսոր Ռոբերտ Քոննոլին։ Գլխավոր դերերը կատարել են Դևիդ Ուենեմը և Էնթոնի Լապալյան։

## Սյուժե
Տաղանդավոր մաթեմատիկոս Ջիմ Դոյլը (Դևիդ Ուենեմ) մշակում է բանաձև, որը կազմելու է ֆոնդային շուկայի տատանումների անսխալ կանխատեսումներ։ Ընդ որում, նա պետք է ընտրություն կատարի՝ աստիճանաբար ինքնուրույն մշակել բացվող հեռանկարները կամ միանգամից օգտագործել անսկզբունքային բանկիր Ռեյլիի (Էնթոնի Լապալիա) հնարավորությունները։

## Դերերում
* Դեյվիդ Ուենեմ - Ջիմ Դոյլ
* Էնթոնի Լապալյա - Սիմոն Ռեյլի
* Միտչել Բուտել - Սթիվեն
* Գրեգ Սթոուն - Թոդ Հեյս
* Կազուհիրո Մուրոյամա - Տոշիո
* Սթիվեն Լիդեր - Բիլլի
* Վինսենթ Ջիլ - շերիֆ

## Քննադատություններ
Ֆիլմն արժանացել է խառը արձագանքների։ Rotten Tomatoes-ի կայքում ֆիլմին տրվել է  5.8 / 10 միջին վարկանիշ։ *The New York Post*-ը ֆիլմին տվել է 1.5/4 աստղ։ *Urban Cinefile* ավստրալիական կայքում երեք գրախոսներ ֆիլմին դրական գնահատական են տվել։ Los Angeles Times-ի գրախոսականը հայտարարել է, որ «Քոնոլլին միանգամայն կարող էր ստեղծել ավելի կենդանի և հետաքրքիր ֆիլմ՝ ավելի վառ ու հետաքրքիր կերպարներով»։

## Ծանոթագրություններ

## Արտաքին հղումներ
* 

Կատեգորիա:2000-ականների անգլերեն ֆիլմեր
Կատեգորիա:2001 դրամա ֆիլմեր
Կատեգորիա:2001 ֆիլմեր
Կատեգորիա:Ավստրալիական դրամա ֆիլմեր
Կատեգորիա:Ավստրալիական ֆիլմեր
Կատեգորիա:Իտալական դրամա ֆիլմեր
Կատեգորիա:Ավստրալիական թրիլեր ֆիլմեր
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կրակոց մշուշում

**«Կրակոց մշուշում»** (), 1963 թվականի խորհրդային արկածային ֆիլմ լրտեսների մասին։ Պրեմիերան տեղի է ունեցել 1964 թվականի հունիսի 8-ին։

## Սյուժե
Երիտասարդ գիտնական Իգոր Պանտելեևի առաջին աշխատանքը սենսացիա է առաջացրել, և նրանով սկսել է հետաքրքրվել օտարերկրյա հետախուզությունը։ Խորհրդային չեկիստները միջոցներ են ձեռնարկում գիտնականին պաշտպանելու համար։ Պանտելեևի անունը անհետանում է թերթերի և ամսագրերի էջերից։ Գիտնականին աշխատանքի են տեղափոխում  մեկ այլ գիտահետազոտական ինստիտուտ՝ փոխելով ազգանունը Եվդոկիմովի։ Բայց պատահականության շնորհիվ արտասահմանյան լրտեսները գտնում են գիտաշխատողին։ Որսի ժամանակ, որի սիրահար է Պանտելեև-Եվդոկիմովը, գողանում են գիտնականի կոշիկը, որը վրա մնացել է այն փորձադաշտի  հողի մնացորդները, որտեղ կատարվել են փորձարկումներ նրա ղեկավարությամբ, ինչպես նաև բանաձևերով մի գրություն, որը հակառակորդը կարող էր օգտագործել իր նպատակների համար։ Պետանվտանգության սպան, որն ուղեկցում էր գիտնականին, հետապնդել է առևանգողին, բայց ծանր վիրավորվել է։ Չեկիստները բացահայտում են հանցագործությունը և վնասազերծում թշնամուն։

## Դերերում
* Վլադիմիր Կրասնոպոլսկի – *Իգոր Մատվեևիչ Եվդոկիմով, նույն ինքը՝ Պանտելեև
* [[Լիոնելլա Սկիրդա]] – *Մարինա Միրոնովա
* Յուրի Գորոբեց – *փոխգնդապետ Ալեքսեյ Նիկոլաևիչ Կիսելյով
* [[Ռոման Խոմյատով]] – *ԿԳԲ սպա Նիկոլայ Լագուտին
* Միխայիլ Մայորով – *Վլադիմիր Պետրովիչ, ԿԳԲ գեներալ
* [[Վլադիմիր Կոլչին]] – *Շչերբակով
* Բորիս Կոժուխով – *Ռոդին
* [[Բրունո Օյա]] – *կցորդ Բինկլ
* Անդրեյ Ֆայթ – *պարոն Գրին, պետանվտանգության գնդապետ
* [[Նիկոլայ Ռուշկովսկի]] – *Մեզենցև
* Վիկտոր Բայկով – *վարսահարդար Սամարին, նույն ինքը գործակալ «Կաթոլիկ»
* [[Գալինա Շոստկո]] – *Բինկլի քարտուղար
* Անատոլի Ադոսկին – *Սմիլկիս
* [[Ալեքսանդրա Դենիսովա]] – *Զոյա Ստեպանովնա
* Նիկոլայ Պրոկոպովիչ – ''«Կոսմոս» հրատարակչության ներկայացուցիչ

## Նկարահանող խումբ
* Սցենարիստներ՝ Վլադիմիր Ալեքսեև, Միխայիլ Մակլյարսկի
* Ռեժիսորներ՝ Անատոլի Բոբրովսկի, Ալեքսանդր Սերի
* Օպերատոր՝ Վլադիմիր Բոգանով
* Կոմպոզիտոր՝ Ալեքսանդր Ֆլյարկովսկի

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1963 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր գիտնականների մասին
FTSE 100 Index

**FTSE 100 Index** (Financial Times Stock Exchange Index, ոչ պաշտոնական Footsie) Լոնդոնի ֆոնդային բորսայի առաջադեմ ինդեքսն է։ Հաշվարկվում է FTSE Group անկախ ընկերության կողմից, որն հանդիսանում է Financial Times-ի և Լոնդոնի ֆոնդային բորսայի համատեղ սեփականություն։
 
Հաշվարկումը սկսվել է 1984 թվականի հունվարի 3-ին՝ 1000 կետի մակարդակից։ 1999 թվականի դեկտեմբերի 30-ին հասել է իր պատմական առավելագույնին՝ 6950,6 կետին։

## Ինդեքսային բաղադրիչներ
2021 թվականի սեպտեմբերին արդյունաբերական բեռների և ծառայությունների ոլորտը զգալիորեն բարձր է եղել 11,5% քաշով ինդեքսում, որին հաջորդում են ֆինանսական ոլորտը՝ 11,3% և առողջապահության ոլորտը՝ 9,9%։ 10 խոշորագույն ընկերություններ բաժնետոմսերի բոլոր ինդեքսների ընդհանուր կապիտալիզացիայի մեջ ունեին ընդհանուր 41% մասնաբաժին։

## Ընտրության չափանիշներ
FTSE 100 ինդեքսում գնանշված ընկերությունների վրա տարածվում են FTSE խմբի շրջանակներում արտոնյալ պայմանները

* ցուցակված լինել Լոնդոնի ֆոնդային բորսաներում,
* FTSE 100 ֆոնդային ինդեքսը պետք է գնահատվի ֆունտ ստեռլինգով կամ եվրոյով,
* անցնել իրավասության թեստ որոշակի իրավասություններում,
* Բաժնետոմսերը պետք է լինեն ազատ հավաքագրված և բարձր իրացվելի։
 
Ցուցանիշը հաշվարկվում է եռամսյակային կտրվածքով՝ մարտի առաջին կեսին, հունիսին, սեպտեմբերին և դեկտեմբերին։

## Ծանոթագրություններ

Կատեգորիա:Ներդրումներ
Կատեգորիա:Ֆինանսներ
Կատեգորիա:Միացյալ Թագավորության տնտեսություն
Կատեգորիա:Արժեթղթերի շուկա
Մանդու

**Մանդու** () կորեական ուտեստ, որը նման է պելմենների։ Մանդուն ի սկզբանե չինական ուտեստ էր։ Այն հայտնվել է Չինաստանում Հան կայսերական դինաստիայի օրոք (իշխել է մ.թ.ա. 206-ից մինչև մ.թ. 220 թվականը)։ Մանդուն հայտնվել է Կորեայում Գորյոյի ժամանակաշրջանում։ «Գորյոյի պատմության» մեջ նշվում է, թե ինչպես 1343 թվականին Չունգե թագավորի օրոք հպատակներից մեկը սողոսկեց թագավորական խոհանոց, գողացավ մանդու և դրա համար պատժվեց։ Նաև «մանդու» տերմինը () առկա է հին կորեական «Գերատեսչության էթիկետի ձևերը» () (1643) փաստաթղթում։ Այս փաստաթղթում ասվում է, որ մանդուն պատրաստվել են և ծառայել  որպես հյուրասիրություն չինացի բանագնացներին։

## Պատրաստում և տարատեսակներ
Մանդուի առանձնահատկությունն այն է, որ դրանք պատրաստվում են տարբեր միջուկներով, հաճախ համակցված։ Կարող է լինել միս (խոզի միս, թռչնամիս), ձուկ, ծովամթերք, ենթամթերք, տոֆու, սոյայի (կամ մունգ լոբի) ծիլեր, սոխ, կանաչ սոխ, սունկ (հիմնականում շիտակե), կաղամբ (սպիտակ, պեկինյան), ցուկկինի դդմիկ և այլն։  Պատրաստելիս և մատուցելիս օգտագործվում են ավանդական ասիական համեմունքներ՝ սոյայի սոուս, ոստրեի սոուս, քնջութի յուղ։

Մանդուն պատրաստում  են նաև տարբեր ձևերով՝ եփած, շոգեխաշած, տապակած, շոգեխաշած։ Թավայի կամ հալած ճարպի մեջ պատրաստած մանդուները կոչվում են Կունմանդու (), շոգեխաշած՝ Չինմանդու ( ), եփած արգանակի մեջ (կամ ջրի)՝ Մուլմանդու,()։ Կորեացիները մանդու պատրաստում են ձկան  կամ տավարի արգանակի մեջ։ Հաջորդ տարբերությունը փաթաթված խմորի բաղադրությունն է (ցորենի ալյուր, հնդկաձավար, օսլա)։ Այնուամենայնիվ, Կորեայում խմորից ստացած պարուրակի փոխարեն հաճախ օգտագործվում են ձկան, մսից և բանջարեղենից պատրաստած պարուրակներ։ Այսպես, օրինակ, ձկան մանդուում ձուկն օգտագործվում է որպես պարուրակ։ փասիանից կամ ծովատառեխից պատրաստաված մանդուի մեջ պարուրակն ընդհանրապես բացակայում է (փասիան կամ ծովատառեխի միսը մանր կտրատում են, և ստացվում են գնդիկներ, որոնք այնուհետև գլորում են օսլայի մեջ և եփում)։

Տարբեր է նաև մանդուի ձևը։

Կորեացինները պատրաստում են  քառակուսի մանդու՝ Փխյոնսու (), ձվաձև մանդու՝ Կյուասան, վերևում պտղունցով, նման է տրեպանգին ()։

## Ծանոթագրություններ

## Գրականություն
* 

Կատեգորիա:Կորեական խոհանոց
Կոլաչկի

**Կոլաչկի** (), Սուրբծննդյան թխվածքաբլիթի տարածված տեսակ որոշ եվրոպական երկրներում (Չեխիա, Սլովակիա, Լեհաստան), որտեղ յուրաքանչյուր երկիր ունի այս թխվածքաբլիթի պատրաստման իր յուրահատուկ բաղադրատոմսը։ Կոլաչկին թխվածքաբլիթ է ջեմով, որը փաթաթում են և ստանում ծրարի տեսք։  Այս խմորեղենի ծագման մասին բազմաթիվ վարկածներ կան, սակայն ըստ ամենատարածված տեսության՝ այն առաջին անգամ հայտնվել է Լեհաստանում։ Կոլաչկին կարող է լինել կլոր, քառակուսի կամ ադամանդաձև, իսկ խմորը՝ շերտավոր կամ խմորիչ։

## Պատրաստում
Կոլաչկին  թխվածքաբլիթ  է՝ ամենից հաճախ լցոնված մարմելադով կամ ջեմով, որոնք Լեհաստանում ավանդաբար պատրաստում էին Սուրբ Ծննդին, իսկ այժմ կարող եք թխել կամ գնել, երբ ցանկանաք։ Այն շատ տարածված է Չեխիայում, Խորվաթիայում, Սլովակիայում։

Լեհական կոլաչկին պատրաստվում է կիսածրարների տեսքով, որոնցից դուրս է գալիս միջուկը։ Թեև այս մթերքների համար նախատեսված խմորն իր բաղադրության մեջ մեծ քանակությամբ բաղադրիչներ չի պարունակում (օրինակ, բաղադրատոմսում անհրաժեշտ է ընդամենը չորս բաղադրիչ՝ թթու կաթնային պանիր, աղ, ցորենի ալյուր և կարագ), թխվածքաբլիթներն նուրբ են ստացվում։

Կոլաչկոյի պատրաստման առանձնահատկություններից մեկն այն է, որ խմորը պետք է պահվի սառնարանում առնվազն հինգ ժամ։ Ուստի, փորձառու լեհ տնային տնտեսուհիները երեկոյան  խմոր են հունցում, իսկ առավոտյան սկսում թխել։

## Բաղադրիչներ
*Հիմնական*՝  ցորենի ալյուր, կարագ, վանիլին, աղ, շաքարավազ, ջեմ, կաթնաշոռ (կաթնաշոռ կամ սերուցքային պանիր օրիգինալ բաղադրատոմսով)

*Կարելի* *է*՝ շաքարի փոշի, մարմելադ, ընկույզ, հատապտուղներ։

*Պատրաստման* ժամանակը` 30 րոպե։

## Ստուգաբանություն
**Կոլաչիկի, կոլաչկի, կոլաչնիկ, կոլաչ**։

Նախասլավոնական ծագում ունի։

## Պատմություն
Կենտրոնական և Արևելյան Եվրոպայում տարածված խմորեղենի տեսակ, որն ավանդաբար նախատեսված է հարսանեկան արարողության համար։ Լեհական կոլաչկին ավանդաբար թխում են Սուրբ Ծննդին և հաճախ հանգստյան օրերին, սակայն այսօր դրանք ուտում են ամբողջ տարին։ Ըստ նախնական բաղադրատոմսի՝ որպես միջուկ ընդունված է օգտագործել ցանկացած մարմելադ կամ ջեմ, հաճախ ավելացնում են նաև թարմ հատապտուղներ, ընկույզներ։ Բացի այդ, բաղադրատոմսի լեհական տարբերակի ինքնատիպությունն այն է, որ այս երկրում խմորին սկսել են փափուկ պանիր ավելացնել, ինչը թխվածքաբլիթները դարձնում է ավելի նուրբ և համեղ։ Կոլաչկին սովորաբար մատուցում են թեյի հետ (ավելի հազվադեպ՝ սուրճի)։

## Ծանոթագրություններ

## Արտաքին հղումներ
* https://domashniy-recepti.ru/book/kolachki/
* https://ru.wikisource.org/wiki/Страница:Толковый_словарь._Том_2_(Даль_1905).djvu/173 
* https://ru.wiktionary.org/wiki/калач 
* https://recept-2u.com.ua/pechene-s-marmeladom-po-polski-ili-k/
Մարկ Ֆաբեր

**Մարկ Ֆաբեր** (, ), շվեյցարական ծագում ունեցող աշխարհահռչակ թոփ ներդրող, միլիարդատեր, ֆինանսիստ-վերլուծաբան, հրապարակախոս։ «The Gloom Boom & Doom Report» ներդրումային տեղեկագրի թողարկողն է։

## Կենսագրություն
Ցյուրիխի համալսարանում սովորել է տնտեսագիտություն, որտեղ 24 տարեկանում *magna cum laude* տնտեսագիտական ճյուղում ստացել է փիլիսոփայության դոկտորի աստիճան։

1970-1978 թվականներին աշխատել է Նյու Յորքի, Ցյուրիխի և Հոնկոնգի *White Weld & Company* ներդրումային բանկում։ Այնուհետև մինչև 1990 թվականը եղել է «Drexel Burnham Lambert» բանկի Հոնկոնգի ստորաբաժանման կառավարիչ տնօրեն։

1990 թվականի հունիսին Հոնկոնգում հիմնել է սեփական *Marc Faber Ltd* ներդրումային բանկը*։* 2009 թվականին ''Բլումբերգը'' դասել է նրան աշխարհի լավագույն ֆինանսական փորձագետների թվում։ 2013 թվականին Ֆաբերն իր ունեցվածքի մեկ քառորդը պահում էր ոսկով, ևս մեկ քառորդը՝ բաժնետոմսերով։ Հեղինակել է մի քանի գիրք և հոդված։

Մարկ Ֆաբերն ասել է․ «Ասել, որ ժողովրդավարությունը ամենալավ մեթոդն է աշխարհում, հնարավոր է՝ այդքան էլ ճիշտ չէ։

ԱՄՆ-ի համար տված հարցազրույցներից մեկում նա նշել է.

## Ծանոթագրություններ

## Արտաքին հղումներ
* http://www.gloomboomdoom.com
* Խոշոր ներդրողներ՝ Մարկ Ֆաբեր 

Կատեգորիա:Շվեյցարացի տնտեսագետներ
Կատեգորիա:Ներդրողներ
Կատեգորիա:Ֆինանսիստներ
Կատեգորիա:Շվեյցարացի գրողներ
Կատեգորիա:Շվեյցարացի գործարարներ
Կատեգորիա:Միլիարդատերեր
Կատեգորիա:Հրապարակախոսներ
Կատեգորիա:Փիլիսոփայական գիտությունների դոկտորներ
Հովանոցային բրենդ

**Հովանոցային բրենդ** (), բրենդի ընդլայնման ռազմավարության տեսակ, որի ժամանակ միևնույն ապրանքանիշի ներքո թողարկվում է ապրանքների կամ ապրանքային կատեգորիայի մի քանի խումբ, ընդ որում՝ ապրանքի անվան մեջ գերակշռում է արտադրող ընկերության անվանումը, իսկ գովազդում ցուցադրվում է ընկերության տարբերանշանը։

## Նշանակություն
Հովանոցային բրենդն ընդհանուր հասկացություն է, որի ներքո կարող են դիտարկվել ինչպես այն բրենդները, որոնք ունեն ընդլայնման տարբեր տեսակներ, այնպես էլ նրանք, որոնք այդպիսիք չունեն։ Հովանոցային բրենդ է «Յամահան», որը չունի սեփական ենթաբրենդներ և ապրանքային բոլոր կատեգորիաները միավորում է մեկ անվանման մեջ։ Հովանոցային են նաև ինչպես «Սոնի» բրենդը, որը տարբեր կատեգորիաների համար օգտագործում է ոչ միայն մայրական բրենդ, այլև ենթաբրենդներ (Walkman, PlayStation(⎘ PlayStation), Wega), այնպես էլ «Hewlett Packard»-ը, որն արտադրանքի յուրաքանչյուր կատեգորիայի համար օգտագործում է սեփական ենթաբրենդներ (Pavillion, LaserJet, DeskJet)։ Քանի որ եզրույթը մեկնաբանվում է տարբեր կերպ, ուստի օգտագործելիս կարևոր է հստակեցնել, թե որ իմաստով է այն կիրառվել։

## Նկարագրություն
Հովանոցային բրենդն ունի մի շարք առավելություններ։ Դրանցից գլխավորը նոր ապրանքի տարածման սկզբնական ցածր գինն է և հեշտ տարածումը։

Որոշ ընկերություններ հովանոցային բրենդի ներքո թողարկում են այնպիսի ապրանքներ, որոնք իրենց վաճառքի կառուցվածքում հիմնական չեն համարվում։ Դա արվում է հիմնական բրենդի լրացուցիչ աջակցության համար (օրինակ՝ գարեջրի բրենդի ներքո կարող է թողարկվել չորահաց)։

Մյուս կողմից, հովանոցային բրենդի ներքո տարբեր ապրանքների միավորումը նվազեցնում է սպառողի կողմից ապրանքի ճանաչելիությունը, ապրանքի լոյալությունը (տեղի է ունենում «բրենդի լղոզում»)։ Բացի այդ, սպառողի կողմից ապրանքային գծի որևէ ապրանքի բացասական ընկալման դեպքում կորչում է բրենդի նկատմամբ վստահությունը։

Երբեմն հովանոցային բրենդն օգտագործվում է այլ ապրանքատեսակի ներքո միևնույն տեսակի ապրանքի գովազդի համար։ Օրինակ՝ օղու գովազդը կարող է ներկայացվել հանքային ջրի գովազդի ձևով։ Փաթեթավորման միասնական տեսակը (նման դեպքերում առանցքային են համարվում տարբերանշանն ու անվանումը) թույլ է տալիս մեծացնել օղու վաճառքը՝ ներկայացնելով գովազդային հոլովակներ քիչ քանակությամբ թողարկված հանքային ջրի մասին։

2006 թվականից Ռուսաստանի «Գովազդի մասին» Դաշնային օրենքով արգելված է հովանոցային բրենդների օգտագործումը այն ապրանքների գովազդի համար, որոնց գովազդն արգելված է։

## Տես նաև

* Տարբերանշան
* Ապրանքանիշ

## Ծանոթագրություններ

## Արտաքին հղումներ

* Հովանոցային բրենդներ

Կատեգորիա:Ապրանքանիշներ
Կատեգորիա:Մարքեթինգ
Կատեգորիա:Բիզնես
Գիրք սարերի ու ծովերի

***«Գիրք սարերի ու ծովերի»*** (山海經 , հայտնի է նաև ***Shan Hai Jing*** վերնագրով, ավելի վաղ լատիներեն տառադարձվել է որպես ***Shan-hai Ching***, չինական դասական բնագիր և առասպելաբանական աշխարհագրական ժողովածու, որը ներկայացնում է Չինաստանի ու հարևան երկրների առանձին վայրերի, ինչպես նաև այդ վայրերում ապրող արարածների իրական ու առասպելական նկարագիրը։ Այս տրակտատի հեղինակությունը ավանդաբար վերագրվում է առասպելական չին տիրակալ Մեծն Յուին, սակայն իրականում այն ստեղծվել է մեր թվականության սկզբին նախորդած և հաջորդած մի քանի դարերի ընթացքում՝ այսպես կոչված «մարտնչող թագավորությունների դարաշրջանում»։ Բնագրի առաջին տարբերակները գոյություն են ունեցել դեռևս մեր թվականությունից առաջ 4-րդ դարում, սակայն վերջնական տեսք գիրքն ստացել է դարեր անց՝ Ցին արքայատոհմի իշխանության վաղ շրջանում։ Չին պատմիչ Սիմա Ցյանը (մ.թ.ա. 145 կամ 135 - մ.թ.ա. 86 թթ.) սարերի ու ծովերի գրքի մասին հիշատակում է իր «Պատմական նոթեր» («Շի ցզի») աշխատության 123-րդ գլխում։

«Գիրք սարերի ու ծովերի» տրակտատը բաժանված է տասնութ մասի, նկարագրում է 550-ից ավելի սար ու լեռ, մոտավորապես 300 ջրանցք։

## Բնագիրը և թարգմանությունները

* չինարեն բնագիրը (պարզեցված չինարեն)
* չինարեն բնագիրը iPad-ի համար (պարզեցված չինարեն)
* Каталог гор и морей (Шань хай цзин) / предисл., пер. и комм. Э. М. Яншиной. М.։ Наука, 1977.
** Каталог гор и морей (Шань хай цзин) / предисл., пер. и комм. Э. М. Яншиной. 2-е изд., испр. М.։ Наталис; Рипол Классик, 2004. 349 с. ISBN 5-8062-0086-8 ISBN 5-7905-2703-5

## Լրացուցիչ գրականություն
* 
* 
* 
* 
* 
* 
*  Alt URL
* Fracasso, Riccardo. 1996. "Libro dei monti e dei mari (Shanhai jing): Cosmografia e mitologia nella Cina Antica." Venice։ Marsilio. 
* Mathieu, Remi. 1983. "Etude sur la mythologie et l'ethnologie de la Chine Ancienne." Vol I, "Traduction annotee du Shanhai Jing." Vol. II, "Index du Shanhai jing." Paris։ College de France, Institut des hautes etudes Chinoises.
* Schiffeler, John Wm. 1978. *The Legendary Creatures of the Shan hai ching*. Hwa Kang. ASIN B0007AP1OI
* Strassberg, Richard. 2002. *A Chinese Bestiary: Strange Creatures from the Guideways Through Mountains and Seas.* University of California Press. 

## Ծանոթագրություններ

## Արտաքին հղումներ
* * Original text (Traditional / Simplified)
* The Original Text (in Simplified Chinese)
* Shanhaijing 山海經, ChinaKnowledge
* Религия и мифология в Китае

Կատեգորիա:Աշխարհագրություն
Կատեգորիա:Առասպելաբանություն
Շտեյն Հագեն

**Շտեյն Էրիկ Հագեն** (, ), նորվեգացի գործարար։ *Օռկլա* ընկերության խորհրդի նախագահ, որտեղ նա հանդիսանում է հիմնական բաժնետեր, և մեծ բաժնետոմսեր ունի *Սթին և Սթրոմ, Ջերնիա*  և *Ջերնիա* ընկերություններում՝ իր ընտանեկան *Մարմար*  ընկերության միջոցով։ Ըստ *Կապիտալ* լրատվական ամսագրի՝ Հագենի կարողությունը կազմում է 24 միլիարդ կրոն, ինչը նրան դարձնում է Նորվեգիայի երկրորդ ամենահարուստ մարդը։

## Կենսագրություն
Շտեյն Էրիկ Հագենը ծնվել է 1956 թվականի հուլիսի 22-ին Օսլո Նորվեգիա։ Հագենը կրթություն է ստացել *Կյոպմանսիում*,  , որն այժմ Նորվեգիայի մենեջմենթի դպրոցի մասն է կազմում։ Հոր հետ միասին նա 1970-ական թվականներին հիմնեց *Ռիմի* զեղչերի խանութների ցանցը և պահպանեց սեփականությունը մինչև 2000-ական թվականը։ Այդ խանութների ցանցը նա վաճառեց շվեդական *Իկա Գրուպ* և *Աոլդ*ընկերություններին։ Գումարի մեծ մասը ներդրվել է Օրկլայում։ Հայտնի է, որ Հագենն ունի Եվրոպայի ամենամեծ առագաստանավերից մեկը, իսկ ժամանակին ուներ Կարիբյան ծովում գտնվող իր կղզին։ Նա 2005 թվականին Նորվեգիայի ընտրություններում ֆինանսական աջակցություն է ցուցաբերել Լիբերալ կուսակցությանը, իսկ 2006 թվականին՝ Լիբերալ, Քրիստոնեական ժողովրդական, Պահպանողական և Առաջադիմական կուսակցություններին։

## Անձնական կյանք
Հագենն ունի երեք երեխա իր առաջին ամուսնությունից և մեկ որդի՝ ավելի ուշ հարաբերություններից։ 2004 թվականին նա ամուսնացավ Միլ-Մարի Տրեշոուի հետ։ 2012 թվականին զույգը հայտարարեց ամուսնալուծության մասին։ 2015 թվականի հոկտեմբերին Հագենը հայտնվեց նորվեգական-շվեդական *Սկավլան* թոք շոուում։ Ավելի ուշ այդ օրը նա ավելացրեց, որ ինքը երկսեռ է, և որ իր նախկին կանայք և ընտանիքը տարիներ շարունակ գիտեին նրա երկսեռամոլության մասին։

## Նշումներ

## Ծանոթագրություններ

## Արտաքին հղումներ
* 
* 

Կատեգորիա:Միլիարդատերեր
Կատեգորիա:Նորվեգացիներ
Բրենդի նույնականություն

thumb|250px|Բրենդի նույնականության տարրեր՝ խորհրդանշան, պատկերանշան, կարգախոս, ստորագրություն, գրաֆիկա
**Բրենդի նույնականություն** (), բրենդի բնորոշ հատկանիշների և առանձնահատկությունների համակարգ, բրենդի անհատականության () և դեմքի () միասնությունը։ Բրենդի «ԴՆԹ» փոխաբերությունը ունի մի քանի նշանակություն։ Դրանք են՝ բրենդի անհատականության ռազմավարական հայեցակարգը, դրա արտաքին արտահայտումը, նույնականացման եղանակների ամբողջությունը, ինչպես նաև բրենդի յուրօրինակ հատկանիշների արտահայտումը, որոնք մոտիվացնում են գնորդին։ Այն մեծ նշանակություն ունի գնորդների շրջանում բրենդի ճանաչելիությունն ապահովելու հարցում։

Բրենդի «ԴՆԹ»-ն ոչ միայն ձևավորում է նրա անկրկնելիությունը, այլև բրենդ-մենեջմենթի մոտիվացնող ուղղահայացի ամենակարևոր մասն է, որը մասնակցում է բրենդի իմիջի ստեղծմանը։ Բրենդի իմիջը ստեղծվում է որոշակի ասոցացիաների հիման վրա։

Բրենդի իմիջը (այն, թե ինչպես են գնորդները և այլ մարդիկ ընկալում այն) կարող է լինել բրենդի անհատականության մաս, բայց չի փոխարինում դրան։

## Հատկանիշներ
Բրենդի հիմնական առանձնահատկությունները արտահայտվում են հատկանիշների՝ ատրիբուտների միջոցով ( կամ )։ Տեսողական ատրիբուտների () թվին է պատկանում, օրինակ, «բրենդի ստորագրությունը» ()։ Դրա բաղադրիչներն են՝ բրենդի խորհրդանշանը (), պատկերանշանը (), բրենդի կարգախոսը ( կամ  կամ ) և բրենդի գրաֆիկ դիզայնը ()։  Գրաֆիկայի տարատեսակ օգտագործման օրինակ կարող է լինել Հոնկոնգի բրենդի «ստորագրությունը»։

Գրաֆիկայի տեսակներն են բրենդի շարունակությունը (), լրացումը (նախշ, տեքստ), պատկերագիտական լեզուն կամ պատկերագրերը ()։

## Տեսակներ
Բրենդի տարածքային նույնականությունը () նրա մշակույթի () մի մասն է կազմում։  Այս հասկացությունը կապված է Ազգային նույնականություն () և Տարածքային նույնականություն գիտությունների հասկացությունների հետ։ Այն միաժամանակ Տարածքային մարքեթինգի կամ Տարածքի բրենդ-մենեջմենթի () հայեցակարգն է, որը համեմատաբար նոր ուղղություն է բրենդ-մենեջմենթում։

## Ծանոթագրություններ

## Գրականություն
* Англо-русский толковый словарь. Маркетинг и торговля. — М.։ Экономическая школа, ОЛМА-ПРЕСС Образование, 2005. — 83 с.
* Словарь бренд-менеджера // Бренд-менеджмент. — 2006. — № 2(27). — С. 124—130.
* Дмитриев О. Н. Системные основы маркетинга։ Т. I. Системный маркетинг. — М.։ Гном и Д, 2002.
* Домнин В. Н. Брендинг։ Новые технологии в России։ Новая идентичность в эпоху глобальных маркетинговых коммуникаций / Изд. 2-е, испр., доп. — СПб.։ Питер, 2004. — 381 с.
* Калугина Г. А. Маркетинг. — М.։ Доброе слово, 2002.
* Келвин Р. Lovemarks։ бренды будущего. — М., 2005.
* Перция В. М., Мамлеева Л. А. Анатомия бренда. — М.։ Вершина, 2007. — 288 с.
* Рудая Е. А. Основы бренд-менеджмента. — М.։ Аспект Пресс, 2006.
* Рэпп С., Коллинз Т. Новый максимаркетинг. — Челябинск։ Урал LTD, 1997.
* Уиллер А. Индивидуальность бренда. Руководство по созданию, продвижению и поддержке сильных брендов / Пер. с англ. — М.։ Альпина Бизнес Букс, 2004. — 235 с.

Կատեգորիա:Դիզայն
Կատեգորիա:Մարքեթինգ
Կատեգորիա:Նույնականություն
Էլ Ռայս

**Էլ Ռայս** (, ), ամերիկացի շուկայագետ, գրող, «Ries & Ries» խորհրդատվական ընկերության համահիմնադիր և նախագահ (Ատլանտա)։ Ջեք Թրաութի հետ Ռայսը մշակել է մարքեթինգային «դիրքավորման» հայեցակարգը։

## Կենսագրություն
1950 թվականին ԴեՊաու համալսարանը  հումանիտար գիտությունների գծով ավարտելուց հետո () Ռայսը աշխատանքի է ընդունվում «General Electric»-ի գովազդային բաժնում։ 1963 թվականին Նյու Յորքում հիմնում է իր սեփական գովազդային գործակալությունը՝ «Ries Cappiello Colwell», որն էլ հետագայում ձևափոխվում է մարքեթինգային ռազմավարության «Trout & Ries» ընկերության։

1972 թվականին Ջեք Թրաութի հետ համագործակցելով Ռայսը «Advertising Age» ամսագրում հրապարակում է հոդվածների եռագրություն մարքեթինգային նոր հայեցակարգի՝ «դիրքավորման դարաշրջանի» գալստյան մասին։ Այս հայեցակարգը հեղափոխություն է անում շուկայավարման և գովազդի աշխարհում։ Նախկինում մարքեթինգը համարվում էր որպես հաղորդակցություն։ Այնուամենայնիվ, Ռայսը և Թրաութը ապացուցում են, որ ընկերությունները հաջողակ են դառնում, երբ կարողանում են գնորդների գիտակցության մեջ դատարկ տեղ գտնել և այն լրացնել իրենց ապրանքանիշով։

1994 թվականին իր դստեր՝ Լորա Ռայսի հետ, ով ավարտել էր Չիկագոյի Հյուսիսարևմտյան համալսարանը և աշխատել որպես գնորդների հետ կապի մենեջեր «TBWA»  գովազդային գործակալությունում (Նյու Յորք), հիմնել է «Ries & Ries» ընկերությունը։

2013 թվականի դեկտեմբերին Ռայսը դստեր հետ այցելել է Մոսկվա և վարպետության դաս անցկացրել։

## Նվաճումներ
* 1999 թվականին Էլ Ռայսը «PR Week magazine» ամսագրի կողմից ճանաչվել է 20-րդ դարի 100 ամենաազդեցիկ մարդկանցից մեկը։
* Ռայսի հրապարակումները «Advertising Age» ամսագրի 75 ամենակարևոր հրապարակումների շարքում զբաղեցրել են 56-րդ տեղը։ «Դիրքավորման դարաշրջանն ավարտված չէ. Այն, ինչ 1970-ականների սկզբին մտավ շուկայագետների բառապաշար, այժմ ներառված է դասագրքերում»,-նշել է ամսագիրը։
* Ռայսի գրքերը մի քանի անգամ հայտնվել են «Businessweek» բիզնես ամսագրի բեսթսելլերների ցանկում։

## Մատենագրություն
* Մենագրություններ
**  Focus, (1996) ISBN 978-0-06-079990-8 (0060799900)
* Լորա Ռայսի հետ համահեղինակած
**22 Immutable Laws of Branding, (1998, 2002), ISBN 978-0-06-000773-7 (0060007737)
**11 Immutable Laws of Internet Branding, (2000), ISBN 978-0-06-019621-9 (0060196211)
**The Fall of Advertising and the Rise of PR, (2002), ISBN 978-0-06-008199-7 (0060081996)
**The Origin of Brands, (2004), ISBN 978-0-06-057015-6 (0060570156)
**War in the Boardroom, ISBN 978-0-06-166919-4 (0061669199)
* Ջեք Թրաութի հետ համահեղինակած
**Positioning։ The Battle for Your Mind, (1980, 2000), ISBN 978-5-469-01636-6 (0071359168)
**Marketing Warfare, (1985, 2005),
**Bottom-up Marketing, (1988), ISBN 978-0-452-26418-2 (0452264189)
**Horse Sense, (1990), ISBN 9780070527355 (0070527350)
**The 22 Immutable Laws of Marketing, (1993), ISBN 978-0-88730-666-2 (0887306667)

## Ծանոթագրություններ

## Արտաքին հղումներ
* Էլ Ռայսի պաշտոնական կայքը
* Էլ Ռայսի Ֆեյսբուքյան էջը
* Էլ Ռայսի հոդվածը AdAge կայքում
* Էլ Ռայսի հարցազրույցը Slon.ru կայքին 
* Օ․ Վորոնինի գրախոսությունը «Horse Sense» գրքի վերաբերյալ
Ջեյքոբին պաշտպանելով

**«Ջեյքոբին պաշտպանելով»** (), կրիմինալ դրամա ժանրի ամերիկյան հեռուստասերիալ, Ուիլյամ Լենդեյի համանուն վեպի հիման վրա, պրոդյուսերավորումը կատարել է Apple TV+ հեռուստաընկերությունը։ Պրոյեկտը մշակել են սցենարիտ Մարկ Բոմբեկը և ռեժիսոր Մորտեն Թիլդումը։ Գլխավոր դերակատարներն են Քրիս Էվանսը, Միշել Դոքերին, Ջեյդեն Մարտելը, Չերի Ջոնսը, Պաբլո Շրայբերը, Բեթի Գաբրիելը, Պուրնա Ջագանաթան, Սակինա ջաֆրին և Ջեյ. Քեյ. Սիմոնսը։ Մինի սերիալի առաջին երեք էպիզոդների պրեմիերան կայացել է 2020 թվականի ապրիլի 24-ին։ Եզրափակիչ սերիան թողարկվել է մայիսի 29-ին։

Հեռուստասերիալը քննադատների կողմից ստացել է հիմնականում դրական արձագանքներ, որոնք գովել են անմիանշանակությունը, էմոցիոնալույունը և Քրիս Էվանսի, Միշել Դոքերի և Ջեյդեն Մարտելի դերասանական խաղը, բայց մասնագետները քննադատել են հեռուստասերիալի ձգձգվողականությունը և ավարտը։

## Սյուժե
Ամերիկյան ընտանիքը հանկարծակիորեն հայտնվում է հասարակության ուշադրության կենտրոնում այն բանից հետո, երբ նրանց 14-ամյա որդուն մեղադրում են համադասարանցու սպանության մեջ։

## Դերասանական կազմ
### Գլխավոր դերերում

## Արձագանքներ
Rotten Tomatoes ագրեգատոր կայքում հեռուստասերիալի «թարմության վարկանիշը» կազմել է 73 %, որն ստեղծվել է քննադատների 60 արձագանքների հիման վրա և ունի միջինում 6,68/10 գնահատական։ Մասնագետների կոնսենսուսի համաձայն՝ «Չնայած Միշել Դոքերի և Քրիս Էվանսի արտահայտիչ դերասանական խաղին, հեռուստասերիալը շատ երկար է ձգձգում վեպի սյուժեն, քանի որ բազմաթիվ մելոդրամատիկ շեղումները քայքայում են էմոցիոնալ լարումը»։ Հեռուստադիտողները հակառակ կերպով շատ լավ են ընդունել հեռուստասերալը և հեռուստադիտողների շրջանում թարմության վարկանիշը կազմել է 89 %, որն ստեղծվել է 387 հեռուստադիտողի կարծիքի հիման վրա և ստացել է միջին գնահատական՝ 4,29/5։

IMDb կայքում հեռուստասերիալը ստացել է 8/10 գնահատական на основе более 17 тыс. отзывов.

## Ծանոթագրություններ
Մերի Ուոլքոթ

thumb|Ուոլքոթը Սալեմի վհուկների դատավարության ժամանակ
**Մերի Ուոլքոթ** (, ), 1692-1693 թվականներին Սալեմի վհուկների դատավարության ժամանակ հրավիրված վկա, եղել է «տանջանքի ենթարկված» աղջիկներից։

## Կյանք
Ծնվել է 1675 թվականի հուլիսի 5-ին, Կապիտան Ջոնաթան Ուոլքոթի (1639–1699) և նրա կնոջ՝ Մերսի Սիբլիի (1644-1683) դուստրն է, երկուսն էլ Սալեմից են եղել, 1692 թվականին՝ դատավարության մեկնարկի ժամանակ եղել է 17 տարեկան։ Նրա հորաքույրը Մերին՝ Սեմյուել Սիբլիի կինը (1657-1708), եղել է առաջին անձը, որն առաջին անգամ ցուցադրել է Տիտուբային և նրա ամուսնուն՝ Ջոն Ինդիանին ինչպես պատրաստել «վհուկների թխվածք», դրանով շներին կերակրելու համար, այդ ամենն արվել է նրա համար, որպեսզի նա և իր ընկերները հստակ իմանան, թե ով է տանջել նրանց։ Ջոզեֆ Ֆելթը «The Annals of Salem» (1849 թվականի հրատարակություն) գրքի, երկրորդ հատորի 476 էջում՝ [քաղաքային արձանագրություններից]՝

1692 թվականի մարտի 11՝ «Սեմյուել Սիբլիի կին Մերին հեռացվում է տեղի եկեղեցու հետ շփումից՝ Ջոնին (Տիտուբայի ամուսնուն) տված խորհուրդների համար, ըստ որոնց նրանք պետք է կատարեին վերոնշյալ փորձարկումները, իսկ շփումը կվերականգնվի՝ անմեղության ապացուցումից հետո»

## Ամուսնություն
1696 թվականի ապրիլի 28-ին ամուսնացել է Այզեք Ֆեյրերի հետ, որը Մասաչուսեթսի Ուոբորն քաղաքում ծնված Ջոն Ֆեյրերի որդին է։ Նրանք ունեցել են մի քանի երեխաներ և տեղափոխվել են Մասաչուսեթսի Թաունսենդ քաղաք։ Երկրորդ անգամ ամուսնացել է 1701 թվականին Դեվիդ Հարվուդի հետ Մասաչուսեթսի Սատոն քաղաքում։ Նրանք ունեցել են 9 երեխա՝

# Մերի Հարվուդ (1702-1753)
# Էմմա Հարվուդ (ծնվել է 1705 թվականին) (ամուսին՝ Էբենզեր Մաքինթայր, 23 մայիսի, 1728)
# Հաննա Հարվուդ (ծնվել է թվականին) (ամուսին Էբենզեր Թուիս, 1752)
# Դեյվիդ Հարվուդ (ծնվել է 1708 թվականին, Սալեմ, Էսեքս, Մասաչուսեթս, մահացել է՝ 22 օգոստոսի, 1781, Սատոն, Ուորքեսթեր, Մասաչուսեթս (կին՝ Մարգարետ Քոքս, մարտի 13, 1730/31, Սալեմ, Էսեքս, մասաչուսեթս)) 
# Էլիզաբեթ Հարվուդ (1711-173) (Ամուսին՝ Բենջամին Մոուլթոն, հոկտեմբեր, 1734) 
# Էզրա Հարվուդ (ծնվել է 1715 թվականին) 
# Էլիս Հարվուդ (ծնվել է 1720 թվականին, Սալեմ, Մասաչուսեթս) (ամուսին՝ Ջոնաթան Նոուրս կրտսեր, 12 օգոստոսի, 1743) 
# Աբսալոմ Հարվուդ (ծնվել է 1723 թվականին) (կին՝ Աննա Բոյս, 23 սեպտեմբերի, 1748)
# Սոլոմոն Հարվուս (ծնվել է 1725 թվականին) (կին՝ Էբիգեյլ Ֆելփս, 20 դեկտեմբերի, 1748 և Սառա Թեյլոր 4 դեկտեմբերի, 1752)

## Ուշ տարիներ
1729 թվականին տեղափոխվել են Սատոն և թողել են իրենց երեխաներից մի քանիսին Սալեմ քաղաքում ապրելու։ Դեյվիդը մասնագիտությամբ ջուլհակ է եղել և մահացել է 1744 թվականին։ Մերի Ուոլքոթը հավանաբար մահացել է 1752 թվականին։

## Աղբյուրներ
* 
* 
* 
* 
* 
* 

## Ծանոթագրություններ

## Արտաքին հղումներ
*Վիրջինիայի համալսարան, Սալեմի վհուկների դատավարություն

Կատեգորիա:Վհուկներ
Քրիստիան Անտիդորմի

**Քրիստիան Անտիդորմի** (, ), ավստրալիացի դերասան։ Առավել հայտնի է «Երբ ղողանջում է զանգակը», «Ճանապարհ դեպի տուն» և ամերիկյան «Սպարտակ։ Անիծյալների կռիվը» հեռուստասերիալներում կատարած դերերով։

## Կյանք
Ծնվել և մեծացել է Սիդնեյի հարավային արվարձանում։ Նա 14 տարի խաղացել է ֆուտբոլ (ֆուտբոլ) և ակտիվորեն մասնակցել կարատեի, լողի և թենիսի պարապմունքների։ Դրամատիկական արվեստի և հիփ հոփ պարի նկատմամբ իր սերը բացահայտել է 15 տարեկանում։ Հիփ հոփի նկատմամբ նրա հետաքրքրությունը և տաղանդը հանգեցրին նրան, որ նա սկսեց նկարահանվել բեմական ներկայացումներում և երաժշտական տեսահոլովակներում, նաև սկսեց մասնակցել մրցույթների, հատկանշական է եղել Քեյսի Դևիսի «I Like it Loud» երաժշտական տեսահոլովակում նկարահանվելը և ավստրալիական ազգային պարային Peter Oxford-Showcase մրցույթում սոլո դերով ելույթը։

Արվեստի հանդեպ Անտիդորմիի կիրքը ստիպել է նրան զբաղվել երգեցողությամբ, ինչպես նաև դառնալ կես դրույքով հիփ-հոփ ուսուցիչ Սիդնեյի իր նախկին պարային դպրոց All Starz Performing Arts Studio-ում։ Անտիդորմին գնացել է կինոյի և հեռուստատեսության ուղիով և մասնակցել դերասանական բազմաթիվ դասընթացների Ավստրալիայի առաջատար դերասանական դպրոցների TAFTA-ում (Ավստրալիական կինոյի և հեռուստատեսության ակադեմիա) և Ավստրալիայի երիտասարդական թատրոնում։

## Կարիերա
Դերասանական դեբյուտը կատարել է 2008 թվականին Ավստրալիական հեռուստատեսության AFI մրցանակի արժանացած «Կեղծ վկայություն» մինի սերիալում, պրոդյուսերավորումը կատարել է Screentime Australia-ն ավստրալիական բաժանորդագրություն ունեցող UK.TV հեռուստաալիքի համար և հեռարձակվել է ողջ աշխարհով։

2009 թվականին Անտիդորմին ստացել է իր բեկումնային դերը հեռուստատեսությունում՝ նկարահանվելով Disney Channel-ի տեղական արտադրության կարճամետրաժ կատակերգական «Ինչպես է ղողանջում զանգակը» հեռուստասերիալում։ Անտիդորմին նկարահանվել է 3-րդ և 4-րդ սերիաներում, որոնք հեռարձակվել են Foxtel/Austar հեռուստաալիքով 2010/2011 թվականներին։

Հայտնվել է երկու կարճամետրաժ ֆիլմերում՝ «Ես լրտես եմ» և «Դրախտ», նաև դերակատարում է ունեցել որպես հյուր դերասան Seven Networks-ի «Տանը և հեռվում» օճառային օպերայում՝ Ջեյդեն Փոսի դերով։

2012 թվականի հուլիսին Անտիդորմին խաղացել է Տիբերիուսի՝ Մարկուս Կրասոսի որդու դերը ամերիկյան պատմական մարտական «Սպարտակ։ անիծյալների պատերազմը» հեռուստասերիալի չորրորդ և եզրափակիչ եթերաշրջանում։

Նա լուսանկարվել է «Լոգարանում» վերնագրով փոքրիկ սեղանի գովազդի համար (լուսանկարել և ղեկավարել է «Սպարտակի» տնօրեն Թի Ջեյ Սքոթը)։ Այս սեղանի վաճառքի ողջ հասույթը տրամադրվում է 2013 թվականի Կրծքագեղձի քաղցկեղի հիմնադրամին։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի դերասաններ
Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
MiHoYo

***miHoYo Co., Ltd.*** (Չինարեն։ 米哈游), Չինական համակարգչային խաղերի մշակիչ և մուլտիպլիկացիայի ստուդիա հիմնադրված Շանհայ, Չինաստանում։ Հիմնվեց 2012 թվականին երեք Շանհայի Ծիաո Թոն Համալսարանի ուսանողների կողմից։ *miHoYo*-ում ներկայումս աշխատում են 2400 անձիք։

*miHoYo* ընկերությունը ստեղծել է Genshin Impact*-ը* (թողարկած 2020), որը բաց աշխարհ համակարգչային խաղ է։ *miHoYo-ն* նաև ստեղծել է *Houkai Gakuen 2* և *[[Honkai Impact 3rd]]* խաղերը։

*miHoYo-ն* նաև գործում է երկու այլ ընկերություն - ***Shanghai miHoYo Schicksal Technology Company Limited*** (Չինարեն։ 上海米哈游天命科技有限公司) ընկերությունը, և ***Shanghai miHoYo Phantom Iron Technology Company Limited*** (Չինարեն։ 上海米哈游影铁科技有限) ընկերությունը՝ որը ղեկավարում է *miHoYo-ի* կայքերը, գովազդները, հրապարակումը, լիցենզավորումը, հեռահաղորդակցությունը, և այլն։

*miHoYo-ի* հիմնական բաժնետերը և նախագահը Ծայ Հաոյուն է, տնօրենը Լյու Վեյն է, իսկ փոխնախագահը Լուո Յուհաոն է։

## Պատմություն
Ընկերությունը հիմնադրվել է 2012 թվականին՝ երեք Շանհայի Ծիաո Թոն Համալսարանի ուսանողների կողմից, ովքեր որոշեցին համակարգչային խաղեր ստեղծել իրենց Անիմեի համդեպ սիրո պատճառով։ 2011 թվականին ուսանողները ստեղծեցին FlyMe2TheMoon խաղը։

*miHoYo*-ի հիմադիրներ՝ Ծայ Հաոյուը, Լյու Վեյը, և Լուո Յուհաոը ուսանողներ էին Շանհայի Ծիաո Թոն Համալսարանում։ 2012 թվականի փետրվարին, երեք ուսանողները Ջին Ձիչենգի հետ ֆինանսավորեցին *miHoYo*-ի ստեղծումը։ Սակայն, թողարկումից մի ամիս հետո, Ջին Ձիչենգը ընկերությունից գնաց որ *[[Cisco]]* Չինաստանում աշխատեր։ 2017 թվականի կեսից *miHoYo-ն* ուներ 440 միլիոն Չինական յուան շահույթ։

Ներկայումս, հիմնական բաժնետեր և նախագահ Ծայ Հաոյուն վերահսկում է ընկերության բաժնետոմսերի 41,72%-ը։ Լյու Վեյն և Լուո Յուհաոն երկուսով վերահսկում են ընկերության բաժնետոմսերի 44,78%-ը։

Ընկերության առաջին նշանավոր խաղը *Guns Girl Z-ն* էր (վերանվանում՝ *Houkai Gakuen 2*), որը թողարկվեց 2014 թվականին։ Ընկերությունը թողարկում է անիմե-ոճի խաղեր, որոնք հիմնականում գրավել են բջջային խաղացողներին։

Ընկերությունը համաշխարհային հաջողության հասավ *[[Honkai Impact 3rd|Honkai Impact 3]]* խաղի շնորհիվ։

Նրանց ամենահայտնի խաղը Genshin Impact*-ն* է, որը թողարկվել է 2020 թվականի սեպտեմբերին։

Նրանց վերջին խաղը Tears of Themis*-ն* է, որը թողարկվել է 2021 թվականի հուլիսին։

*miHoYo*-ն պաշտոնական առաջխաղացում ստացավ Չինաստանի կոմունիստական կուսակցությունում սեպտեմբերի 24-ին, 2021 թվականին։

## Հակասություններ
2021 թվականի ապրիլին Շանհայում ոստիկանությունը ձերբակալեց դանակով զինված մարդու, ով ըստ տեղեկությունների պատրաստվում եր դանակահարել *miHoYo-ի* հիմնադիրներին։ Ըստ տեղեկությունների, նա վրդովված էր *Honkai Impact 3rd* խաղի փոփոխություններից։ Այս դեպքը տեղի ունեցավ երբ *miHoYo-ն* տեսահոլովակ թողարկեց որպես MYTH & ROID-ի հետ համագործակցություն։ Այդ համագործակցությունը չինական տարբերակ չուներ, և չինացի երկրպագուները վրդովվեցին։

*miHoYo-ն* ներողություն խնդրեց և հեռացրեց տեսահոլովակը նրանց Յություբից։

## Թողարկած խաղեր

## Ծանոթագրություններ

## Արտաքին հղումներ
* 
* 

:Կատեգորիա:Համակարգչային խաղերի արտադրողներ
:Կատեգորիա:Համակարգչային խաղեր մշակողներ
:Կատեգորիա:Համակարգչային ընկերություններ
Ալֆրեդո Յաբրան

**Ալֆրեդո Յաբրան** (, ), արգենտինացի հայտնի ձեռնարկատեր, արդյունաբերող, միլիարդատեր։

## Կենսագրություն
Յաբրանը սերում է արաբ գաղթականների ընտանիքից։ Երիտասարդ տարիներին աշխատել է որպես հացթուխի օգնական, փողոցներում պաղպաղակ, գրենական պիտույքներ և հին համակարգիչներ է վաճառել։ 1976 թվականին, երբ երկրում իշխանությունը վերցրեց ռազմական խունտան, նա աշխատանքի ընդունվեց մասնավոր անվտանգության ընկերությունում։ 1980-ականների վերջին Յաբրանը ուներ մի քանի առաջատար մասնավոր անվտանգության գործակալություններ, հողատարածքներ, հյուրանոցային ցանցեր և պետական բլանշետներով ընկերություն, որը նույնիսկ դատարկ անձնագրեր էր տպում։ 90-ականների կեսերին նրա կարողությունը գնահատվում էր երեք միլիարդ դոլար։ 1994 թվականին էկոնոմիկայի նախարար Դոմինգո Կավալոն, ելույթ ունենալով խորհրդարանում, Յաբրանին անվանեց մաֆիայի ղեկավար։

## Մահ
1998 թվականին դատավորը ձերբակալության օրդեր է տվել մի գործարարի՝ լուսանկարիչ Խոսե Լուիս Կաբեզասի սպանության մեղադրանքով։ 1998 թվականի մայիսի 20-ին 53-ամյա Յաբրանը ռուսական արտադրության Սան Իգնասիո *Բայկալ* որսորդական հրացանով զուգարանում կրակել է ինքն իր վրա։

## Ծանոթագրություններ

## Արտաքին հղումներ
* ''The New York Times: A Grim Argentine Melodrama'' (Published: May 21, 1998)
* ''The Rise and fall of Yabrán''

Կատեգորիա:20-րդ դարի գործարարներ
Կատեգորիա:Արգենտինայի գործարարներ
Կատեգորիա:Արգենտինացիներ
Մարդու կորոնավիրուս HKU1

**Մարդու կորոնավիրուս HKU1** () վիրուսի տեսակ՝ կորոնավիրուսների ընտանիքից։ Այն առաջացնում է վերին շնչուղիների հիվանդություններ։ Մարդու մոտ լինում են մրսածության նման ախտանիշներ, սակայն կարող է անցնել թոքաբորբի և բրոնխիոլիտի։ Այն առաջին անգամ հայտնաբերվել է 2004 թվականի հունվարին Հոնկոնգում մեկ անձի մոտ։ Հետագա ուսումնասիրությունները ցույց են տվել, որ վիրուսն ունի գլոբալ տարածում և ավելի վաղ ծագում։ Մարդկային HKU1 կորոնավիրուսը պարուրված, միաշղթա (+)РНК- վիրուս է, որը ներթափանցում է հյուրընկալող բջիջ՝ կապվելով N-ացետիլ-9-O-ացետիլնեուրամինաթթվի ընկալիչին։ Այն ունի *հեմագլյուտինին*, ըստ որի դասակարգվում է *բետակորոնավիրուս* սեռի *Էմբեկովիրուս* ենթասեռին։

## Ծանոթագրություններ

## Արտաքին հղումներ
* 
*  
* 

Կատեգորիա:Կորոնավիրուսներ
Կատեգորիա:Վիրուսներ այբբենական կարգով
Հաճախորդների սպասարկում

**Հաճախորդների սպասարկում** (), հաճախորդների սպասարկման ապահովումը ապրանքի գնումից առաջ, ընթացքում և հետո։

Հաճախորդների սպասարկման անհրաժեշտությունը տարբեր է՝ կախված ապրանքի կամ ծառայության առանձնահատկություններից, բնագավառից և հաճախորդից, օրինակ՝ խոտանված կամ չօգտագործվող ապրանքը ենթակա է փոխարինման, հաճախ միայն կտրոնի առկայության դեպքում և սահմանափակ ժամանակահատվածում։

Հաճախորդների սպասարկումը կարող է իրականացվել ընկերության աշխատակցի կողմից (օրինակ՝ վաճառողի կամ հաճախորդների սպասարկման մասնագետի կողմից) կամ իրականացվել որպես ինքնասպասարկման ծառայություն (օրինակ՝ ընկերության վեբ-կայքին կամ  էլեկտրոնային հասցեին նամակ դիմելը, բողոքների գրքում գրելը)։

Հաճախորդների սպասարկման ստորաբաժանումը, որպես կանոն, ցանկացած ընկերության անբաժանելի մասն է։  Իր «խախտման կանոնները և օրենքներին հետևելը» () գրքում, Դոն Պեպպերսը և Մարթա Ռոջերսը գրում են. «Հաճախորդները հիշում են ձեզ, անկախ նրանից, թե դուք հիշում եք նրանց, թե ոչ»։ Հաջորդ՝ «հաճախորդի վստահությունը կարող է մի ակնթարթում խաթարվել սպասարկման ոլորտում կոպիտ սխալի պատճառով».
։

## Տես նաև
* Հաշվապահություն
* Մարքեթինգ

## Ծանոթագրություններ

Կատեգորիա:Ծառայությունների ոլորտ
Կատեգորիա:Մարքեթինգ
Ինչպես գիրք գրել

**«Ինչպես գիրք գրել. նոթեր արհեստի մասին»** (), ամերիկացի հանրահայտ գրող Սթիվեն Քինգի ինքնակենսագրական և խորհրդատվական գիրքը, որի առաջին հրատարակությունը լույս է ընծայվել 2000 թվականին  *Charles Scribner's Sons* հրատարակչության կողմից։

Գիրքը բաղկացած է հինգ մասից։ Առաջինում հեղինակի ինքնակենսագրությունն է, որտեղ Քինգը նկարագրում է իր կյանքի առավել վառ դեպքերն ու իրադարձությունները՝ մեծ տեղ հատկացնելով մանկության ու դպրոցական տարիներին և հնարավորություն ընձեռելով հասու դառնալու, թե անձնական կյանքի ինչ դրվագներ ու դիպվածներ են ազդեցություն գործել Քինգի՝ որպես գրողի, ձևավորման վրա։ Երկրորդ մասում ("What Writing Is") հեղինակն ընթերցողին համոզում է, որ գրելն իսկապես լուրջ գործ է։ Երրորդում ("Toolbox") քննարկում է անգլիագիր գեղարվեստական գրականության մեջ կիրառված գրողական տեխնիկայի տեսակներն ու տարրերը, չորրորդում ("On Writing") հանգամանալի խորհուրդներ է տալիս սկսնակ հեղինակներին, արդեն տպագրված զանազան գրքերից բերում թե՛ լավի, թե՛ վատի նմուշօրինակ-հատվածներ, հինգերորդում ("On Living: A Postscript") նկարագրում է իր հետ պատահած ավտովթարը և ներկայացնում, թե այն ինչպես է ազդել իր կյանքի հետագա ընթացքի վրա։

2008 թվականին *Entertainment Weekly* ամենշաբաթյա հանդեսը Քինգի *On Writing* խորագրով գիրքն ընդգրկել է իր կազմած "The New Classics: Books – The 100 best reads from 1983 to 2008" ցանկում։ Գրաքննադատներ Շարոն Ջոնսոնը և Ջուլի Վուն, առաջինը՝ *The Patriot-News* լրագրում, երկրորդը՝ Associated Press-ում լույս ընծայված գրախոսականներում, դրվատել են Քինգին և նրա գրողական վարպետության դասերն ու խորհուրդները համարել ծանրակշիռ ("solid")։ Ջոն Մարկ Էբերհարտն էլ *Sunday Free Lance-Star*-ում տպագրած գրախոսականում եզրահանգել է, որ *On Writing*-ը անցումային կարևոր մի աշխատություն է, որը Սթիվեն Քինգին կարող է առաջնորդել դեպի ստեղծագործական ավելի մեծ նվաճումներ ("a slight but transitionally important work that should lead [King] to better things")։

## Ծանոթագրություններ

## Արտաքին հղումներ

*

Կատեգորիա:2000 ոչ գեղարվեստական գրքեր
Կատեգորիա:Անգլերեն գրքեր
Կատեգորիա:Ոչ գեղարվեստական գրքեր